Zinfandel

Den Zinfandel ass eng rout Riefzort a gëtt haaptsächlech an den USA a Kalifornien (20.300 ha) an a Mexiko (4.000 ha) ugebaut.

Neien Erkenntnesser no ass et eng Riefzort, déi vun der kroatescher Zort Crljenak kaštelanski ofstaamt.

A klenge Quantitéite fënnt een den Zinfandel och an Australien an a Südafrika.

De Wäin, dee wäiss, rosé oder rout ass an heiansdo op Porto erauskënnt, huet de selwechten Numm wéi d'Rief a gëtt dacks einfach Zin genannt. De Rosé ass zimmlech blatzeg a gëtt blush genannt. De rouden Zin huet eng donkelrout Faarf, ass fruuchteg an d'Gewierzgoûten, déi dra sinn, fänken un nom drëtte Joer sech richteg ze prononcéieren.

Kategorie:Riefzorten
Kategorie:Rout Riefzorten
Kategorie:Rout Wäiner